Žaloba podaná 15. januára 2019 – AF/FRA
(vec T-31/19)
Jazyk konania: angličtina
Účastníci konania
Žalobca: AF (v zastúpení: L. Levi a N. Flandin, lawyers)
Žalovaná: FRA
Návrhy
Žalobca navrhuje, aby Všeobecný súd:
zrušil rozhodnutie žalovanej z 9. mája 2018, ktorým sa ustanovuje zoznam dočasných zamestnancov, ktorí mali byť za rok 2017 povýšení, na ktorom nebolo uvedené meno žalobcu,
prípadne zrušil tiež rozhodnutie FRA, ktoré bolo žalobcovi doručené 5. októbra 2018, ktorým sa zamieta sťažnosť žalobcu proti rozhodnutiu z 9. mája 2018 uvedenému vyššie,
uložil povinnosť nahradiť majetkovú ujmu, ktorú žalobca utrpel,
uložil žalovanej povinnosť nahradiť trovy konania.
Dôvody a hlavné tvrdenia
Na podporu svojej žaloby, žalobca uvádza tri žalobné dôvody.
Prvý žalobný dôvod je založený na porušení článku 54 Podmienok zamestnávania ostatných zamestnancov Európskej únie (ďalej len „podmienky zamestnávania“), ako aj článku 30 prílohy XIII služobného poriadku a článku 3 rozhodnutia výkonnej rady agentúry FRA č. 2016/01, ktorým sa upravujú všeobecné vykonávacie ustanovenia k článku 54 podmienok zamestnávania.
Druhý žalobný dôvod je založený na porušení práva na riadnu správu vecí verejných podľa článku 41 Charty základných práv Európskej únie.
Tretí žalobný dôvod je založený na porušení zásady právnej istoty a legitímnej dôvery.
____________